smcproject/ml-wiki-sentences huggingface dataset:
ഇംഗ്ലീഷ് ഭാഷയിലുള്ള പഴയകാല സ്രോതസ്സുകളിൽ ഈ പ്രദേശത്തെ ചൈനീസ് ടർക്കിസ്ഥാൻ എന്നാണ് വിശേഷിപ്പിക്കുന്നത്.
ടിയാൻഷാൻ പർവ്വതനിര സിൻജിയാങ്ങിനെ വടക്കുള്ള സുൻഗാരിയൻ താഴ്വര , തെക്കുള്ള താരിം താഴ്വര എന്നീ രണ്ടു ഭാഗങ്ങളായി തിരിക്കുന്നു.
ഈ പ്രവിശ്യയുടെ ആകെ ഭൂമിയിൽ ഏകദേശം 4.3% മാത്രമേ മനുഷ്യവാസത്തിന് അനുയോജ്യമായുള്ളൂ.
2,500 വർഷത്തെയെങ്കിലും ലിഖിത ചരിത്രം ഈ പ്രദേശത്തിനുണ്ട്.
ഈ പ്രദേശത്തിനോ ഇതിന്റെ ഭാഗങ്ങൾക്കോ മേലുള്ള നിയന്ത്രണത്തിനു വേണ്ടി ധാരാളം സാമ്രാജ്യങ്ങളും മനുഷ്യസമൂഹങ്ങളും മത്സരത്തിലേർപ്പെട്ടിട്ടുണ്ട്.
ഇരുപത്തൊന്നാം നൂറ്റാണ്ടിനു മുൻപ് ഈ പ്രദേശത്തിന്റെ ഭാഗങ്ങളോ ഈ പ്രദേശം മുഴുവനായോ നിയന്ത്രിച്ചിരുന്നവരിൽ ടോക്കേറിയനുകൾ , യുവേഷി , ക്സിയോൻഗ്നു സാമ്രാജ്യം , ക്സിയൻബേയി രാജ്യം , കുഷാന സാമ്രാജ്യം , റൗറാൻ ഖഗാനേറ്റ് , ഹാൻ സാമ്രാജ്യം , ആദ്യ ലിയാങ് , ആദ്യ ക്വിൻ , പിൽക്കാല ലിയാങ് , പടിഞ്ഞാറൻ ലിയാങ് , റൗറാൻ ഖഗാനേറ്റ് , ടാങ് രാജവംശം , ടിബറ്റൻ സാമ്രാജ്യം , യൂഘുർ സാമ്രാജ്യം , കാര-ഖിതാൻ ഖാനേറ്റ് , മംഗോൾ സാമ്രാജ്യം , യുവാൻ സാമ്രാജ്യം , ചഗതായി ഖാനേറ്റ് , മുഗളിസ്ഥാൻ , വടക്കൻ യുവാൻ , യാർക്കെന്റ് ഖാനേറ്റ് , സുൻഗാർ ഖാനേറ്റ് , ക്വിങ് രാജവംശം , റിപ്പബ്ലിക് ഓഫ് ചൈന , 1950 മുതൽ പീപ്പിൾസ് റിപ്പബ്ലിക് ഓഫ് ചൈന എന്നിവ ഉൾപ്പെടുന്നു.
അടിക്കുറിപ്പുകൾ അവലംബം Beckwith, Christopher I. (2009).
Empires of the Silk Road: A History of Central Eurasia from the Bronze Age to the Present .
ISBN 978-0-691-13589-2 .
Findley, Carter Vaughn.
The Turks in World History .
ISBN 0-19-516770-8 , ISBN 0-19-517726-6 (pbk.) Hierman, Brent.
"The Pacification of Xinjiang: Uighur Protest and the Chinese State, 1988–2002."
Problems of Post-Communism, May/Jun2007, Vol.
54 Issue 3, pp 48–62.
Kim, Hodong, Holy War in China: The Muslim Rebellion and State in Chinese Central Asia, 1864–1877 (Stanford, Stanford UP, 2004).
Mesny, William (1896) Mesny's Chinese Miscellany .
William Mesny .
Mesny, William (1899) Mesny's Chinese Miscellany .
Mesny, William (1905) Mesny's Chinese Miscellany .
Millward, James A. (2007).
Eurasian Crossroads: A History of Xinjiang.
ISBN 978023113924 .
(European and Asian edition, London: Hurst, Co., 2007).
Tyler, Christian.
Wild West China: The Untold Story of a Frontier Land .
ISBN 0-7195-6341-0 .
``Wars With The Xiongnu – A translation From Zizhi Tongjian`` AuthorHouse.
ISBN 978-1-4490-0604-4 പുറത്തേയ്ക്കുള്ള കണ്ണികൾ Wikimedia Commons has media related to Xinjiang .
Xinjiang Government website Archived 2010-12-04 at the Wayback Machine .
(in Chinese) and an additional government site Archived 2012-01-22 at the Wayback Machine .
(in English) Economic profile for Xinjiang at HKTDC Britannica Xinjiang General Atlas of Xinjiang
നെഹ്രു ആർട്സ് ആന്റ് സയൻസ് കോളേജ്, കാഞ്ഞങ്ങാട് ഇംഗ്ലീഷ് വിലാസം https://ml.wikipedia.org/wiki/Nehru_Arts_%26_Science_College,_Kanhangad
കാസർഗോഡ് ജില്ലയിലെ കാഞ്ഞങ്ങാടിനടുത്ത് പടന്നക്കാട് എന്ന സ്ഥലത്ത് സ്ഥിതി ചെയ്യുന്ന ഒരു ആർട്സ് ആന്റ് സയൻസ് കോളേജാണ് നെഹ്രു ആർട്സ് ആന്റ് സയൻസ് കോളേജ്, കാഞ്ഞങ്ങാട് .
കണ്ണൂർ സർവ്വകലാശാലയോട് അഫിലിയേറ്റ് ചെയ്തിരിക്കുന്ന ഈ കോളേജിനു് നാക്കിന്റെ ഏ  ഗ്രേഡുമുണ്ട് .
ക്യാമ്പസ് കോഴ്സുകൾ ബികോം ബി.എ. എക്കോണമിക്സ് ബി.എ. ഹിസ്റ്ററി ബി.എസ്.സി. മാത്തമാറ്റിക്സ് ബി.എസ്.സി. ഫിസിക്സ് ബി.എസ്.സി. പ്ലാന്റ് സയൻസ് ബി.എസ്.സി. പോളിമർ കെമിസ്ട്രി ബി.എസ്.സി. സ്റ്റാറ്റിസ്റ്റിക്സ് ബി.എസ്.സി. സുവോളജി എം.എ. ഇംഗ്ലീഷ് ഭാഷയും സാഹിത്യവും എം.എ. ഹിസ്റ്ററി എം.എ. ഫിസിക്സ് എം.എസ്.സി. ഫിസിക്സ് എം.എസ്.സി. സ്റ്റാറ്റിസ്റ്റിക്സ് പി.എച്ച്.ഡി. സ്റ്റാറ്റിസ്റ്റിക്സ് ബി.എ മലയാളം അവലംബം പുറമെ നിന്നുള്ള കണ്ണികൾ
സുദേഷ് മഹാതോ
ഝാർഖണ്ഡിലെ മുൻ ഉപമുഖ്യമന്ത്രിയായിരുന്നു സുദേഷ് മഹാതോ .
ഝാർഖണ്ഡിലെ സില്ലിയിൽ നിന്നുള്ള നിയമസഭാ എം.എൽഎയായിരുന്നു അദ്ദേഹം.
2000 ൽ 25 വയസ്സുള്ളപ്പോൾ അദ്ദേഹം ആദ്യ നിയമസഭാ തിരഞ്ഞെടുപ്പിൽ വിജയിച്ചു.
ഝാർഖണ്ഡ് രൂപീകരിച്ചതോടെ അദ്ദേഹത്തെ റോഡ് നിർമ്മാണ മന്ത്രിയായി നിയമിച്ചു.
2009 ഡിസംബർ 29ന് അദ്ദേഹം ഝാർഖണ്ഡ് സംസ്ഥാനത്തിന്റെ ഉപമുഖ്യമന്ത്രിയായി ചുമതലയേറ്റു.
2019ൽ അദ്ദേഹം സില്ലി നിയമസഭാ മണ്ഡലത്തിന്റെ എം. എൽ. എ. ആയി.
2000, 2005, 2009 എന്നീ വർഷങ്ങളിൽ ഝാർഖണ്ഡ് നിയമസഭയിൽ തുടർച്ചയായി മൂന്ന് തവണ സില്ലി നിയമസഭ മണ്ഡലത്തെ പ്രതിനിധീകരിച്ചു.
സംസ്ഥാനത്തെ യുവ ഊർജ്ജസ്വലനായ നേതാവായി കണക്കാക്കപ്പെടുന്ന അദ്ദേഹം അദ്ദേഹത്തിന്റെ അനുയായികൾക്ക് ബോസ് എന്നാണ് അറിയപ്പെടുന്നത്.
ഝാർഖണ്ഡിന്റെ സ്വത്വവും ചരിത്രവും സംരക്ഷിക്കുന്നതിനായി, ഉൽഗുലാൻ പ്രതിമ എന്നറിയപ്പെടുന്ന ബിർസ മുണ്ട പ്രതിമയും, വിപ്ലവ പ്രതിമ എന്നറിയപ്പെടുന്ന ജാർഖണ്ഡ് പ്രസ്ഥാന നേതാവ് ബിനോദ് ബിഹാരി മഹാതോയുടെ പ്രതിമയും നിർമ്മിക്കാനുള്ള പദ്ധതികൾ മഹ്തോ പ്രഖ്യാപിച്ചു.
കോയലാഞ്ചലിൽ നിന്നുള്ള സാമൂഹിക പരിഷ്കർത്താവാണ് ബിനോദ് ബിഹാരി മഹാതോ.
എന്നാൽ രണ്ടും ഇതുവരെ പൂർത്തിയാക്കാൻ കഴിഞ്ഞില്ല.
സുദേഷ് മഹ്തോ ഒരു കായികതാരമാണ്, പതിവായി ഫുട്ബോൾ കളിക്കുന്നു.
അദ്ദേഹം സില്ലിയിൽ ബിർസ മുണ്ട അമ്പെയ്ത്ത് അക്കാദമി നടത്തുന്നു.
ഈ അക്കാദമിക്ക് 2016 ൽ രാഷ്ട്രപതി പുരസ്കാരം ലഭിച്ചിട്ടുണ്ട്.
ഏഷ്യൻ ഒളിമ്പിക്സിൽ ഇന്ത്യയ്ക്കായി വെള്ളി മെഡൽ നേടിയ താരമായ മധുമിത കുമാരി ഈ അക്കാദമിയിൽ നിന്നും വന്നതാണ്.
സുധീർ കുമാർ ചൗധരി ഇംഗ്ലീഷ് വിലാസം https://ml.wikipedia.org/wiki/Sudhir_Kumar_Chaudhary
സുധിർ കുമാർ ചൗധരി (ജനനം: 1983 മുസാഫർപൂർ , ബിഹാർ ) .
ഒരു ഇന്ത്യൻ ക്രിക്കറ്റ് ടീം ആരാധകനാണ്.
ഇന്ത്യ ആതിഥേയരായി പങ്കെടുക്കുന്ന എല്ലാ ക്രിക്കറ്റ് മത്സരങ്ങളിലും ദേശീയപതാകയുടെ നിറങ്ങൾ ശരീരത്തിൽ പുരട്ടിക്കൊണ്ട് പ്രത്യക്ഷപ്പെടാൻ തുടങ്ങിയതോടെയാണ് അദ്ദേഹം പ്രശസ്തനായത് .
സച്ചിൻ ടെൻഡുൽക്കറിന്റെയും ഒരു കടുത്ത ആരാധകനാണ് സുധിർ .
2010 ഏപ്രിൽ വരെ ഏകദേശം 150 ക്രിക്കറ്റ് മത്സരങ്ങൾക്ക് അദ്ദേഹം നേരിട്ട് കാഴ്ചക്കാരനായിട്ടുണ്ട്.
തന്റെ സൈക്കിളിൽ സഞ്ചരിച്ചാണ് അദ്ദേഹം പലപ്പോഴും ക്രിക്കറ്റ് മത്സരങ്ങൾക്ക് എത്തുന്നത് .
അദ്ദേഹം ഒരു തൊഴിൽരഹിതനാണ്.
സുനിതി സോളമൻ ഇംഗ്ലീഷ് വിലാസം https://ml.wikipedia.org/wiki/Suniti_Solomon
ഇന്ത്യയിൽ ആദ്യമായി എച്ച്.ഐ.വി. വൈറസ് കണ്ടെത്തിയ ഡോക്ടറാണ്‌ സുനിതി സോളമൻ .
രാജ്യത്തെ ആദ്യത്തെ എയ്ഡ്‌സ് പരിശോധനാ കേന്ദ്രമായ ചെന്നൈയിലെ വൈ.ആർ. ഗൈറ്റോണ്ടെ സെന്റർ ഫോർ എയ്ഡ്‌സ് റിസർച്ച് ആൻഡ് എജുക്കേഷൻ സ്ഥാപിച്ചതും ഡോ. സുനിതിയാണ് .
വൈറസ് കണ്ടെത്തൽ
എൺപതുകളിൽ വിദേശ പ്രസിദ്ധീകരണങ്ങളിൽ എയ്ഡ്‌സുമായി ബന്ധപ്പെട്ട ലേഖനങ്ങൾ വരുന്ന കാലത്താണ് സുനിതി ഇന്ത്യയിലും എയ്ഡ്സ് വൈറസിന്റെ സാന്നിധ്യം കണ്ടെത്തിയത്.1986ലാണ് രാജ്യത്തെ ആരോഗ്യമേഖലയിലെ സുപ്രധാനമായ കണ്ടെത്തൽ ഡോ. സുനിതി സോളമനിലൂടെ പുറത്തുവന്നത്.
മൈലാപ്പൂരിലെ ആറ് ലൈംഗിക തൊഴിലാളികളുടെ രക്തസാമ്പിളിന്റെ പരിശോധനയിലാണ് സുനിതി രാജ്യത്തെ ഞെട്ടിച്ച കണ്ടെത്തൽ നടത്തിയത്.
എച്ച്.ഐ.വി. വൈറസിന്റെ സാന്നിധ്യം തിരിച്ചറിഞ്ഞ രക്തസാമ്പിളുകൾ വെല്ലൂർ മെഡിക്കൽ കോളേജിലേക്ക് അയച്ചാണ് സ്ഥരീകരിച്ചത്.
അക്കാലത്ത് എലിസ ടെസ്റ്റിനുള്ള സൗകര്യം ഇവിടെ
മാത്രമായിരുന്നു ഉണ്ടായിരുന്നത് .
പിന്നീടിത് അമേരിക്കയിലെ മെരിലൻഡിലെ ജോൺ ഹോപ്കിൻസ് യൂണിവേഴ്‌സിറ്റിയിലും അയച്ച് പരിശോധന നടത്തി..
രണ്ടിടത്തും ഫലം പോസിറ്റീവായിരുന്നു.
ഡോ. സുനീതിയുടെ കണ്ടെത്തൽ ഞെട്ടലോടെയാണ് രാജ്യം ശ്രവിച്ചത്.
എയ്ഡ്‌സ് വൈറസ് കണ്ടെത്തിയ വിവരത്തെക്കുറിച്ച് തമിഴ്‌നാട് നിയമസഭയിൽ പ്രഖ്യാപനം നടത്തുക വരെ ഉണ്ടായിരുന്നു.
ഇതിനെ തുടർന്ന് എച്ച്.ഐ.വി ബാധയെ പറ്റി നിരവധി പഠനങ്ങളും ഗവേഷണങ്ങളുമാണ് രാജ്യത്തുണ്ടായത്.
അന്ന് മദ്രാസ് മെഡിക്കൽ കോളേജിലും ഗവ.
ജനറൽ ഹോസ്പിറ്റലിലും മൈക്രോബയോളജി പ്രൊഫസറായി സേവനമനുഷ്ഠിക്കുകയായിരുന്ന ഡോ. സുനിതി രാജ്യത്തെ ഞെട്ടിച്ച കണ്ടെത്തൽ നടത്തിയത് .
തുടർ പ്രവർത്തനങ്ങൾ
ഡോക്ടർമാർ എയ്ഡ്‌സ് രോഗികളെ പരിശോധിക്കാൻ വിമുഖത കാട്ടിയ കാലത്ത് യാതൊരു ഭയവും കൂടാതെ അവരിലേയ്ക്ക് ഇറങ്ങിച്ചെല്ലാൻ ഡോ. സുനിതി മടിച്ചില്ല.
മൂന്ന് പതിറ്റാണ്ടുകാലം യാതൊരു ഭയവുമില്ലാതെ അവർ എയ്ഡ്‌സ് രോഗികളെ ചികിത്സിച്ചും ബോധവത്കരിച്ചും കഴിഞ്ഞു .
ഇതിന് പുറമെ ആളുകൾക്ക് സ്വയം പരിശോധന നടത്താനും കൗൺസലിങ് നടത്താനുമുള്ള കേന്ദ്രങ്ങളും ആരംഭിച്ചു.
ഇന്റർനാഷണൽ എയ്ഡ്‌സ് വാക്‌സിൻ ഇനിഷ്യേറ്റീവ്-ഇന്ത്യയുടെ ഉപദേശക സമിതിയംഗം, പുണെ നാഷണൽ എയ്ഡ്‌സ് റിസർച്ച് ഇൻസ്റ്റിറ്റിയൂട്ട് സയന്റഫിക് കമ്മിറ്റിയംഗം, ഇന്ത്യൻ കൗൺസിൽ ഫോർ മെഡിക്കൽ റിസർച്ചിന്റെ മൈക്രോബിസൈഡ്‌സ് കമ്മിറ്റിയുടെ സ്ഥിരാംഗം, ഏഷ്യാ ഡാറ്റ സേഫ്റ്റി മോണിറ്ററിങ് ബോർഡംഗം എന്നീ നിലകളിലും പ്രവർത്തിച്ചു.
ഭർത്താവ്: പരേതനായ ഡോ. സോളമൻ വിക്ടർ.
മകൻ ഡോ. സുനിൽ സോളമൻ.
സുനിതി സോളമൻ നിരവധി പുരസ്‌കാരങ്ങളും നേടിയിട്ടുണ്ട്.
മദർ തെരേസ മെമോറിയൽ അവാർഡ് ഫോർ എജ്യൂകേഷൻ ആൻഡ് ഹ്യൂമാനിറ്റേറിയൻ സർവീസസ് അടക്കം നിരവധി അംഗീകാരങ്ങളും അവരെ തേടിയെത്തി.
എച്ച്.ഐ.വി മേഖലയിലെ പ്രവർത്തനത്തിന് തമിഴ്നാട് സർക്കാർ അവരെ ആദരിച്ചു.
2015 ജൂലൈ 28നു ചെന്നൈയിൽ 75ം വയസ്സിൽ അന്തരിച്ചു.
സുബ്രതോ ബഗ്ചി ഇംഗ്ലീഷ് വിലാസം https://ml.wikipedia.org/wiki/Subroto_Bagchi
ഇന്ത്യൻ വിവരസാങ്കേതികവിദ്യ കമ്പനിയായ മൈൻഡ്ട്രി ലിമിറ്റഡിന്റെ സ്ഥാപകരിൽ ഒരാളും നിലവിലെ ചെയർമാനുമാണ് സുബ്രതോ ബഗ്ചി .
1999-ൽ അദ്ദേഹവും മറ്റു ഒൻപതു പേരു കൂടിയാണ് മൈൻഡ്ട്രി സ്ഥാപിച്ചത്.
ബഗ്ചി നിരവധി പുസ്തകങ്ങളുടെ രചയിതാവണ്.
ഗോ കിസ് ദ വേൾഡ് എന്ന പുസ്തകത്തിൽ തന്റെ ആത്മകഥയെപറ്റി വിവരിക്കുന്നു.
ഒഡീഷയിലെ പട്‌നാഗറിൽ മഖൻ ഗോപാൽ ബാഗ്‌ചിയുടെയും ലബോൺയ പ്രോവ ബാഗ്‌ചിയുടെയും മകനായി ബാഗ്‌ചി ജനിച്ചു, അവിടെ അദ്ദേഹത്തിന്റെ പിതാവ് ജൂനിയർ സർക്കാർ ഉദ്യോഗസ്ഥനായിരുന്നു.
ഉത്കൽ സർവകലാശാലയിൽ പൊളിറ്റിക്കൽ സയൻസ് പഠിച്ചു.
1974-ൽ അദ്ദേഹം ഇന്ത്യൻ ആർമിയുടെ പാരച്യൂട്ട് റെജിമെന്റിൽ പരിശീലനം നേടുകയും "പാരാ വിംഗ്സ്" നേടുന്നതിനായി 5 നിർബന്ധിത ജമ്പുകൾ വിജയകരമായി പൂർത്തിയാക്കുകയും ചെയ്തു.
1975-ൽ ഡൽഹിയിൽ നടന്ന റിപ്പബ്ലിക് ദിന പരേഡിൽ ഇന്ത്യയിലെ ഏറ്റവും മികച്ച എൻ.സി.സി കേഡറ്റായി തിരഞ്ഞെടുക്കപ്പെട്ടു, അവിടെ അദ്ദേഹത്തിന് പ്രധാനമന്ത്രിയുടെ കേയ്ൻ ബഹുമതി(Cane Honor)ലഭിച്ചു.
കൽപാത്തി രഥോത്സവം ഇംഗ്ലീഷ് വിലാസം https://ml.wikipedia.org/wiki/Kalpathi_Ratholsavam കൽപാത്തി രഥോത്സവം കൽപാത്തി രഥോത്സവം
കേരളത്തിലെ പാലക്കാട് ജില്ലയിലുള്ള കൽ‌പാത്തി ഗ്രാമത്തിലെ ക്ഷേത്രത്തിൽ എല്ലാ വർഷവും നടക്കുന്ന പ്രസിദ്ധമായ ഒരു ഉത്സവമാണ് കൽപ്പാത്തി രഥോത്സവം .
ശ്രീ വിശാലാക്ഷീസമേത വിശ്വനാഥ ക്ഷേത്രത്തിലാണ് രഥോത്സവം നടക്കുന്നത്.
ഈ ക്ഷേത്രത്തിലെ പ്രധാന പ്രതിഷ്ഠകൾ കാശി വിശ്വനാഥപ്രഭുവും ( പരമശിവൻ ) ഭഗവാന്റെ പത്നിയും സാക്ഷാൽ ആദിപരാശക്തിയുമായ വിശാലാക്ഷിയും ( ശ്രീപാർവ്വതി ) ആണ്.
ശ്രീ ലക്ഷ്മീനാരായണപ്പെരുമാൾ ക്ഷേത്രം  ( മഹാലക്ഷ്മിയും മഹാവിഷ്ണുവും ), മന്തക്കര മഹാഗണപതി ക്ഷേത്രം, ചാത്തപ്പുറം പ്രസന്ന ഗണപതി ക്ഷേത്രം തുടങ്ങി ഗ്രാമത്തിലെ മറ്റ് ക്ഷേത്രങ്ങളും ഈ രഥോത്സവത്തിൽ പങ്കെടുക്കാറുണ്ട്.
പാലക്കാട് നഗരത്തിന് സമീപത്ത് തന്നെ ആണ് കൽപ്പാത്തി സ്ഥിതി ചെയ്യുന്നത് എന്നതിനാൽ നഗരത്തിൽ എത്തുന്നവർക്ക് ഇവിടം സന്ദർശിക്കാൻ എളുപ്പമാണ്.
എല്ലാ വർഷവും നടത്തുന്ന പത്തുദിവസത്തെ രഥോത്സവം നവംബർ മാസത്തിലാണ് ( മലയാളമാസം തുലാം 28, 29, 30) നടക്കുക.
കേരളത്തിലെ ഏറ്റവും ആകർഷകമായ ഉത്സവങ്ങളിൽ ഒന്നായ ഇത് പാലക്കാടിന്റെ സാംസ്കാരിക ആഘോഷം കൂടിയാണ്.
വേദ പാരായണവും കലാ സാംസ്കാരിക പരിപാടികളും ഈ ഉത്സവത്തിന്റെ ആദ്യത്തെ നാലുദിവസം ക്ഷേത്രത്തിൽ നടക്കുന്നു.
ക്ഷേത്രത്തിന് 700 വർഷത്തോളം പഴക്കം ഉണ്ടെന്നു കരുതുന്നു.
അവസാനത്തെ മൂന്നുദിവസം ഭഗവദ്പ്രതിഷ്ഠയോടുകൂടിയ അലങ്കരിച്ച ദേവരഥം തെരുവുകളിലൂടെ ക്ഷേത്രത്തിലേക്ക് വലിക്കുവാനായി ആയിരക്കണക്കിന് ഭക്തജനങ്ങൾ എത്തിച്ചേരുന്നു.
പുരാതനമായ ഈ ക്ഷേത്രം നിളാനദി എന്നും അറിയപ്പെടുന്ന ഭാരതപ്പുഴയുടെ കൈവഴിയായ കൽപ്പാത്തിപ്പുഴയുടെ തീരത്താണ്.
ക്ഷേത്രം 1425 എ.ഡി.യിൽ‍ നിർമ്മിച്ചു എന്നാണ് വിശ്വസിക്കുന്നത്.
വടക്കേ ഇന്ത്യയിലെ വാരണാസിയിലുള്ള പ്രശസ്തമായ കാശി വിശ്വനാഥസ്വാമിക്ഷേത്രം സന്ദർശിച്ചു മടങ്ങിയ തമിഴ്‌നാട് മായാവാരം സ്വദേശിനിയായ ഒരു തമിഴ് ബ്രാഹ്മണസ്ത്രീ കൊണ്ടു വന്ന ശിവന്റെ ജ്യോതിർലിംഗമാണ് ഇവിടെ പ്രതിഷ്ഠിച്ചിരിക്കുന്നത്.
കാശി വിശ്വനാഥസ്വാമിക്ഷേത്രവുമായുള്ള സാമ്യം കാരണം കാശിയിൽ പാതി കൽപ്പാത്തി എന്ന് പഴഞ്ചൊല്ലു തന്നെയുണ്ട്.
ദക്ഷിണാമൂർത്തി , ഗംഗാധരൻ , കാലഭൈരവൻ , ചണ്ഡികേശ്വരൻ എന്നീ ശിവന്റെ വിവിധ ഭാവങ്ങളും, വള്ളിദേവസേന സമേതനായ സുബ്രമണ്യൻ , ഗണപതി, സൂര്യൻ തുടങ്ങിയ ഉപദേവതകളും ഈ ക്ഷേത്രത്തിലുണ്ട്.
ഈ ക്ഷേത്രത്തിന് സമീപത്തായി മഹാലക്ഷ്മി സമേതനായ ഭഗവാൻ നാരായണനും, ഗണപതിക്കും പ്രത്യേകം ക്ഷേത്രങ്ങളുമുണ്ട്.
ബ്രാഹ്മണരുടെ അഗ്രഹാരങ്ങൾ സ്ഥിതിചെയ്യുന്ന കൽ‌പാത്തി ഗ്രാമം കേരളത്തിലെ ആദ്യത്തെ തമിഴ് ബ്രാഹ്മണ കുടിയേറ്റ പ്രദേശങ്ങളിൽ ഒന്നാണ്.
ശിവക്ഷേത്രനിർമ്മാണത്തോടനുബന്ധിച്ചാണ് ഇവർ ഇവിടേക്ക് കുടിയേറിയത്.
എത്തിച്ചേരാനുള്ള വഴി കല്പാത്തി രഥോത്സവം ഏറ്റവും അടുത്തുള്ള പട്ടണം: പാലക്കാട് - 3 കി.
മീ അകലെ ഏറ്റവും അടുത്തുള്ള റെയിൽ‌വേ സ്റ്റേഷൻ: പാലക്കാട് - 3 കി.
മീ അകലെ ഏറ്റവും അടുത്തുള്ള വിമാനത്താവളം: കോയമ്പത്തൂർ - 55 കി.
മീ അകലെ ഇവയും കാണുക കൽ‌പാത്തി കൽപ്പാത്തിപ്പുഴ അവലംബം Kalpathi Ratholsavam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സെഡ്രസ് ലിബാനി ഇംഗ്ലീഷ് വിലാസം https://ml.wikipedia.org/wiki/Cedrus_libani
കിഴക്കൻ മെഡിറ്ററേനിയൻ തടത്തിലെ പർവ്വതങ്ങളിൽ നിന്നുള്ള ഒരു ദേവദാരു ഇനമാണ് ലെബനൻ ദേവദാരു എന്നുമറിയപ്പെടുന്ന സെഡ്രസ് ലിബാനി.
40 മീറ്റർ (130 അടി) ഉയരത്തിൽ എത്താൻ കഴിയുന്ന നിത്യഹരിത കോണിഫറസ് സസ്യമാണിത്.
ലെബനന്റെ ദേശീയ ചിഹ്നമായ ഈ സസ്യം പാർക്കുകളിലും പൂന്തോട്ടങ്ങളിലും അലങ്കാര വൃക്ഷമായി വളർത്തുന്നു.
സി. ലിബാനി ഒരു നിത്യഹരിത കോണിഫറസ് വൃക്ഷമാണ്.
2.5 മീറ്റർ (8 അടി 2 ഇഞ്ച്) വ്യാസമുള്ള കൂറ്റൻ തായ്ത്തടിക്ക് 40 മീറ്റർ (130 അടി) ഉയരത്തിൽ എത്താൻ കഴിയും.
പ്രായമേറിയ മരങ്ങൾ വലിപ്പമേറിയ നിവർന്ന നിരവധി ശാഖകളായി മാറുന്നു.
പരുക്കൻ പുറംതൊലി ഇരുണ്ട ചാരനിറം മുതൽ കറുപ്പ് കലർന്ന തവിട്ട് നിറമാണ്.
മാത്രമല്ല ആഴത്തിലുള്ളതും തിരശ്ചീനവുമായ വിള്ളലുകളിലൂടെ ചെറിയ പാളികളായി പുറംതൊലി അടരുന്നു.
ആദ്യ നിരയിലെ ശാഖകൾ ഇളം മരങ്ങളായി വളരുന്നു.
അവ ഒരു വലിപ്പം വരെ വളരുകയും തിരശ്ചീനമായി വ്യാപിക്കുകയും ചെയ്യുന്നു.
രണ്ടാമത്തെ നിരയിലെ ശാഖകൾ ഇടതൂർന്നതും തിരശ്ചീന തലത്തിൽ വളരുന്നതുമാണ്.
മുകളറ്റം ചെറിയമരമായിരിക്കുമ്പോൾ കോണാകൃതിയിലാണ്.
പൂർണ്ണവളർച്ചയെത്തുമ്പോൾ വിശാലമായ ശാഖകളായി മാറുന്നു.
ഇടതൂർന്ന വനങ്ങളിൽ വളരുന്ന മരങ്ങൾ കൂടുതൽ പിരമിഡാകൃതിയിൽ കാണപ്പെടുന്നു.
നീളവും ഹ്രസ്വവുമായ ഇരട്ടത്താപ്പായ ചിനപ്പുപൊട്ടൽ ആണ്.
പുതിയ ചിനപ്പുപൊട്ടൽ ഇളം തവിട്ടുനിറമാണ്.
പഴയ ചിനപ്പുപൊട്ടൽ ചാരനിറത്തിലായിരിക്കും.
2 മുതൽ 3 മില്ലീമീറ്റർ വരെ (0.079 മുതൽ 0.118 ഇഞ്ച് വരെ) നീളവും 1.5 മുതൽ 2 മില്ലീമീറ്റർ വരെ (0.059 മുതൽ 0.079 ഇഞ്ച് വരെ) വീതിയുമുള്ള ഇളം തവിട്ടുനിറത്തിലുള്ള കൊഴിഞ്ഞുപോകുന്ന ചെറിയ മരക്കറയുള്ള ശല്ക്കങ്ങൾ കൊണ്ടു പൊതിഞ്ഞ അണ്ഡാകൃതിയിലുള്ള മുകുളങ്ങൾ കാണപ്പെടുന്നു.
സൂചി പോലെയുള്ള ഇലകൾ സർപ്പിളാകൃതിയിൽ ക്രമീകരിച്ച് നീളമുള്ള ചിനപ്പുപൊട്ടലിന്റെ സമീപത്ത് ഹ്രസ്വമായ 15–35 കൂട്ടങ്ങളായി കേന്ദ്രീകരിച്ചിരിക്കുന്നു.
അവ 5 മുതൽ 35 മില്ലീമീറ്റർ വരെ (0.20 മുതൽ 1.38 ഇഞ്ച് വരെ) നീളവും 1 മുതൽ 1.5 മില്ലീമീറ്റർ വരെ (0.039 മുതൽ 0.059 ഇഞ്ച് വരെ) വീതിയും, ക്രോസ്-സെക്ഷനിൽ സമഭുജസാമാന്തരികമായി , ഇളം പച്ച മുതൽ തിളങ്ങുന്ന പച്ച വരെയും നാല് വശങ്ങളിലും നിരവധി ആസ്യരന്ധ്രങ്ങളോടുകൂടി കാണപ്പെടുന്നു.
സെഡ്രസ് ലിബാനി 40 വർഷം പ്രായമാകുമ്പോൾ കോണുകൾ ഉത്പാദിപ്പിക്കുന്നു.
ശരത്കാലത്തിലാണ് ഇവ പൂക്കുന്നത്.
ആൺകോണുകൾ സെപ്റ്റംബർ തുടക്കത്തിലും പെൺകോണുകൾ സെപ്റ്റംബർ അവസാനത്തിലും പ്രത്യക്ഷപ്പെടും.
ഹ്രസ്വ ചിനപ്പുപൊട്ടലിന്റെ അഗ്രഭാഗത്ത് ആൺ കോണുകൾ ഉണ്ടാകുന്നു.
അവ ഒറ്റയായും 4 മുതൽ 5 സെന്റിമീറ്റർ വരെ (1.6 മുതൽ 2.0 ഇഞ്ച് വരെ) നീളവും ഇളം പച്ച മുതൽ ഇളം തവിട്ട് നിറം വരെ കാണപ്പെടുന്നു.
ചെറിയ ചിനപ്പുപൊട്ടലിന്റെ അഗ്രഭാഗത്തും പെൺ വിത്ത് കോണുകൾ വളരുന്നു.
പരാഗണത്തിനാവശ്യമായ പൂർണ്ണവളർച്ച പ്രാപിക്കാൻ 17 മുതൽ 18 മാസം വരെ ആവശ്യമാണ്.
പൂർണ്ണവളർച്ചയെത്തിയ, കോണുകൾ 8 മുതൽ 12 സെന്റിമീറ്റർ വരെ (3.1 മുതൽ 4.7 ഇഞ്ച് വരെ) നീളവും 3 മുതൽ 6 സെന്റിമീറ്റർ വരെ (1.2 മുതൽ 2.4 ഇഞ്ച് വരെ) വീതിയുമുള്ളതാണ്.
അവ ശല്ക്കങ്ങളുള്ളതും, റെസിനസ്, അണ്ഡാകാരം അല്ലെങ്കിൽ ബാരൽ ആകൃതിയിലുള്ളതും ചാര-തവിട്ട് നിറവുമാണ്.
പൂർണ്ണവളർച്ചയെത്തുമ്പോൾ കോണുകൾ മുകളിൽ നിന്ന് താഴേക്ക് തുറക്കുന്നു.
വിത്തുകൾ പുറത്തുവിടുമ്പോൾ ശാഖകളിൽ കോൺ റാച്ചിസ് മാത്രം അവശേഷിക്കുന്നു.
3.5 മുതൽ 4 സെന്റിമീറ്റർ വരെ (1.4 മുതൽ 1.6 ഇഞ്ച് വരെ) നീളവും 3 മുതൽ 3.5 സെന്റിമീറ്റർ വരെ (1.2 മുതൽ 1.4 ഇഞ്ച് വരെ) വീതിയുമുള്ള വിത്ത് പൊതിഞ്ഞിരിക്കുന്ന ശല്ക്കങ്ങൾ നേർത്തതും വീതിയുള്ളതും കൊറിയേഷ്യസും ആണ്.
10 മുതൽ 14 മില്ലീമീറ്റർ വരെ (0.39 മുതൽ 0.55 ഇഞ്ച് വരെ) നീളവും 4 മുതൽ 6 മില്ലീമീറ്റർ വരെ (0.16 മുതൽ 0.24 ഇഞ്ച് വരെ) വീതിയും ഇളം തവിട്ട് നിറത്തിലുള്ള വെഡ്ജ് ആകൃതിയിലുള്ള ചിറകോടുകൂടിയ അണ്ഡാകാരമായ വിത്തുകൾ 20 മുതൽ 30 മില്ലീമീറ്റർ വരെ (0.79 മുതൽ 1.18 ഇഞ്ച് വരെ) നീളവും 15 മുതൽ 18 മില്ലീമീറ്റർ വരെ (0.59 മുതൽ 0.71 ഇഞ്ച് വരെ) വീതിയും കാണപ്പെടുന്നു.
സി. ലിബാനി 45 മുതൽ 50 വയസ്സ് വരെ അതിവേഗം വളരുന്നു.
70 വയസ്സിനു ശേഷം വളർച്ച വളരെ മന്ദഗതിയിലാകുന്നു.
ടാക്സോണമി Cedar of Lebanon female cone showing flecks of resin
യഥാർത്ഥ ദേവദാരുക്കളുടെ ലാറ്റിൻ പേരാണ് സെഡ്രസ്.
ഈ ഇനം ആദ്യമായി വിവരിച്ച ഫ്രഞ്ച് സസ്യശാസ്ത്രജ്ഞനായ അച്ചില്ലെ റിച്ചാർഡ് നൽകിയ ഈ പ്രത്യേക നാമം ലെബനൻ പർവതനിരയെ സൂചിപ്പിക്കുന്നു.
ഈ വൃക്ഷത്തെ ലെബനൻ ദേവദാരു അല്ലെങ്കിൽ ലെബനാനിലെ ദേവദാരു എന്നാണ് വിളിക്കുന്നത്.
രണ്ട് വ്യത്യസ്ത തരങ്ങളെ ഇനങ്ങളായി അംഗീകരിച്ചിരിക്കുന്നു.
സി. ലിബാനി var.
ലിബാനി, സി. ലിബാനി var.
ബ്രെവിഫോളിയ.
ലിബാനി: ലെബനൻ ദേവദാരു പടിഞ്ഞാറൻ സിറിയ , തെക്ക്-മധ്യ തുർക്കി എന്നിവിടങ്ങളിൽ വളരുന്നു.
മുൻ ഗ്രന്ഥങ്ങളിൽ ഒരു ഉപജാതിയായി കണക്കാക്കപ്പെട്ടിരുന്ന സ്റ്റെനോകോമ (ടോറസ് ദേവദാരു) ഇപ്പോൾ സി. ലിബാനി var ലിബാനിയുടെ ഇക്കോടൈപ്പായി അംഗീകരിക്കപ്പെട്ടിരിക്കുന്നു.
ഇതിന്റെ പന്തലിക്കാതെ പരന്നുകിടക്കുന്ന ശീർഷം ഉയരത്തിൽ വളരുന്ന അബീസ് സിലിസിക്കയോടൊപ്പം ഇടതൂർന്ന് നിൽക്കുന്നു.
അല്ലെങ്കിൽ ചെറിയ ദേവദാരു വൃക്ഷങ്ങളുടെ മത്സരപരമായ അന്തരീക്ഷത്തെ നേരിടാൻ കാണപ്പെടുന്ന ഒരു ശീലമാണ് ഈ രൂപാന്തരീകരണം.
സൈപ്രസ് ദേവദാരു എന്നറിയപ്പെടുന്ന സി. ലിബാനി var.
ബ്രെവിഫോളിയ: ദ്വീപിലെ ട്രൂഡോസ് പർവതനിരകളിലാണ് കാണപ്പെടുന്നത്.
മോർഫോളജിക്കൽ, ഇക്കോഫിസിയോളജിക്കൽ സ്വഭാവ വ്യത്യാസങ്ങൾ കാരണം ഈ ടാക്സോൺ സി.ലിബാനിയിൽ നിന്ന് ഒരു പ്രത്യേക ഇനമായി കണക്കാക്കപ്പെട്ടു.
മന്ദഗതിയിലുള്ള വളർച്ച, സൂചിമുനയോടുകൂടിയ ഇലകൾ, വരൾച്ചയെയും മുഞ്ഞയെയും പ്രതിരോധിക്കാനുള്ള ഉയർന്ന കഴിവ് എന്നിവയാണ് ഇതിന്റെ സവിശേഷത.
എന്നിരുന്നാലും, ജനിതക ബന്ധ പഠനങ്ങൾ സി. ബ്രെവിഫോളിയയെ ഒരു പ്രത്യേക ഇനമായി അംഗീകരിച്ചില്ലെന്നുമാത്രമല്ല സി. ലിബാനി വേർതിരിക്കാനും ആയില്ല.
കിഴക്കൻ മെഡിറ്ററേനിയന് ചുറ്റുമുള്ള ലെബനൻ , സിറിയ , തുർക്കി എന്നിവിടങ്ങളിലെ ഉയർന്ന പർവ്വതങ്ങളിൽ ലിബാനി പ്രാദേശികമായ സസ്യമാണ്.
വടക്ക്, പടിഞ്ഞാറ് അഭിമുഖമായ ചരിവുകളിലും വരമ്പുകളിലും നന്നായി വരണ്ട കുമ്മായ ലിത്തോസോളുകളിലും സമ്പന്നമായ പശിമരാശിയിലോ അല്ലെങ്കിൽ പൂർണ്ണ സൂര്യപ്രകാശമേൽക്കുന്ന മണലിലോ കളിമണ്ണിലോ ഇവ വളരുന്നു.
ഊഷ്മളവും വരണ്ടതുമായ വേനൽക്കാലവും തണുത്തതും ഈർപ്പമുള്ളതുമായ ശൈത്യകാലവുമാണ് ഇതിന്റെ സ്വാഭാവിക ആവാസവ്യവസ്ഥ കാണപ്പെടുന്നത്.
വാർഷിക മഴ 1,000 മുതൽ 1,500 മില്ലിമീറ്റർ വരെ (39 മുതൽ 59 ഇഞ്ച് വരെ) കാണപ്പെടുന്ന ഇവിടെ മരങ്ങളിൽ ഉയരത്തിൽ കനത്ത മഞ്ഞുമൂടി കിടക്കുന്നു.
1,300 മുതൽ 3,000 മീറ്റർ വരെ ഉയരത്തിൽ (4,300 മുതൽ 9,800 അടി വരെ) ലെബനാനിലും തുർക്കിയിലും സെഡ്രസ് ലിബാനി കാണപ്പെടുന്നു.
അവിടെ ശുദ്ധമായ വനങ്ങളിൽ സിലീഷ്യൻ ഫിർ (അബീസ് സിലിക്ക), യൂറോപ്യൻ ബ്ലാക്ക് പൈൻ (പിനസ് നൈഗ്ര), കിഴക്കൻ മെഡിറ്ററേനിയൻ പൈൻ (പിനസ് ബ്രൂട്ടിയ), കൂടാതെ നിരവധി ജുനൈപ്പർ സ്പീഷീസുകൾ എന്നിവയോടൊപ്പം .
തുർക്കിയിൽ ഇത് 500 മീറ്റർ (1,600 അടി) വരെ ഉയരത്തിൽ കാണപ്പെടുന്നു.
ബ്രെവിഫോളിയ സൈപ്രസിലെ ഇടത്തരം മുതൽ ഉയർന്ന പർവതങ്ങളിൽ 900 മുതൽ 1,525 മീറ്റർ വരെ (2,953 മുതൽ 5,003 അടി വരെ) ഉയരത്തിൽ വളരുന്നു.
ചരിത്രവും പ്രതീകാത്മകതയും Male cone of cedar of Lebanon
ആദ്യകാല സാഹിത്യകൃതികളിലൊന്നായ ഗിൽഗമെഷിന്റെ ഇതിഹാസത്തിൽ, സുമേറിയൻ നായകൻ ഗിൽഗമെഷും സുഹൃത്ത് എൻകിടുവും ചേർന്ന് ഐതിഹാസികമായ സെഡ്രസ് വനത്തിലേക്ക് യാത്രചെയ്യുന്നു.
കഥയുടെ ആദ്യകാല പതിപ്പുകൾ ഇറാനിലെ വനത്തെ പ്രതിപാദിക്കുമ്പോൾ, പിന്നീട് ബാബിലോണിയൻ കഥകൾ ലെബനാനിലെ സെഡ്രസ് വനത്തെ ചിത്രീകരിക്കുന്നു.
ലെബനൻ ദേവദാരു പലതവണ തനാഖിൽ പരാമർശിക്കപ്പെടുന്നു.
കുഷ്ഠരോഗ ചികിത്സയ്ക്കായി ലെബനൻ ദേവദാരുവിന്റെ പുറംതൊലി ഉപയോഗിക്കാൻ എബ്രായ പുരോഹിതന്മാർ മോശയോട് ആവശ്യപ്പെട്ടു.
യെരൂശലേമിൽ ആലയം പണിയാൻ ശലോമോൻ ദേവദാരു തടിയും കരസ്ഥമാക്കി.
എബ്രായ പ്രവാചകൻ യെശയ്യാവ് ലെബനൻ ദേവദാരു ലോകത്തിന്റെ അഭിമാനത്തിന്റെ ഒരു രൂപകമായി കണ്ടിരുന്നു.
സങ്കീർത്തനം 92: 12-ൽ നീതിമാന്മാരുടെ പ്രതീകമായി വൃക്ഷം വ്യക്തമായി പരാമർശിച്ചിരിക്കുന്നു.
ദേശീയവും പ്രാദേശികവുമായ പ്രാധാന്യം
ലെബനൻ ദേവദാരു ലെബനന്റെ ദേശീയ ചിഹ്നമാണ്.
ഇത് ലെബനന്റെ പതാകയിലും ലെബനന്റെ കോട്ട് ഓഫ് ആംസിലും പ്രദർശിപ്പിച്ചിരിക്കുന്നു.
ലെബനന്റെ ദേശീയ വിമാനക്കമ്പനിയായ മിഡിൽ ഈസ്റ്റ് എയർലൈൻസിന്റെ ചിഹ്നം കൂടിയാണിത്.
ലെബനന്റെ 2005-ലെ " സിദാർ വിപ്ലവത്തിന്റെ " പ്രധാന ചിഹ്നം കൂടിയാണ്.
കൂടാതെ നിരവധി ലെബനൻ രാഷ്ട്രീയ പാർട്ടികളും പ്രസ്ഥാനങ്ങളായ കറ്റേബ് പാർട്ടി , ലെബനൻ ഫോഴ്‌സ് , നാഷണൽ ലിബറൽ പാർട്ടി എന്നിവയുടെയും ചിഹ്നമായി ഉപയോഗിക്കുന്നു.
ലെബനോനെ ദേവദാരുക്കളുടെ നാട് എന്നും വിളിക്കാറുണ്ട്.
മറ്റ് സംസ്ഥാനങ്ങളിൽ അർക്കൻസാസിൽ ഒരു ചാമ്പ്യൻ ട്രീ പ്രോഗ്രാം കാണപ്പെടുന്നു.
അതിൽ അസാധാരണമായ വൃക്ഷ മാതൃകകൾ രേഖപ്പെടുത്തുന്നു.
ഹോട്ട് സ്പ്രിംഗ്സ് നാഷണൽ പാർക്കിനുള്ളിലാണ് ലെബനൻ ദേവദാരു സ്ഥിതിചെയ്യുന്നത്.
ഇത് 100 വർഷത്തിലേറെ പഴക്കമുള്ളതാണെന്ന് കണക്കാക്കപ്പെടുന്നു.
കൃഷി An eight month old Cedrus Libani
മുളയ്ക്കുന്നതിന് സെഡ്രസ് ലിബാനി വിത്തുകൾ ചെടിച്ചട്ടികളിലെ മണ്ണിൽ അഭികാമ്യമാണ്.
കാരണം അതിൽ ഫംഗസ് സ്പീഷീസ് അടങ്ങിയിരിക്കാനുള്ള സാധ്യത കുറവാണ്.
ഇത് പ്രാരംഭ ഘട്ടത്തിൽ തൈകളെ നശിപ്പിച്ചേക്കാം.
വിതയ്ക്കുന്നതിന് മുമ്പ് വിത്ത് മുറിയിലെ താപനിലയിൽ 24 മണിക്കൂർ മുക്കിവയ്ക്കേണ്ടത് പ്രധാനമാണ്, തുടർന്ന് രണ്ട് മുതൽ നാല് ആഴ്ച വരെ തണുത്തസ്ഥലത്ത് അട്ടിയായി (3 ~ 5 ° C).
വിത്തുകൾ വിതച്ചുകഴിഞ്ഞാൽ, അവ മുറിയിലെ ഊഷ്മാവിൽ (~ 20 ° C) സൂര്യപ്രകാശത്തിന് സമീപം സൂക്ഷിക്കാൻ ശുപാർശ ചെയ്യുന്നു.
കുറഞ്ഞ അളവിൽ അടുത്തിടവിട്ട് നനയ്ക്കുന്നവിധത്തിൽ മണ്ണ് ചെറുതായി നനഞ്ഞിരിക്കണം.
അമിതമായി നനയ്ക്കുന്നത് ഊഷ്മാവിൽ വ്യത്യാസം വന്നേക്കാം.
ഇത് തൈകളെ വേഗത്തിൽ നശിപ്പിക്കുന്നു.
പ്രാരംഭ വളർച്ച ആദ്യ വർഷം ഏകദേശം 3 - 5 സെന്റിമീറ്റർ ആയിരിക്കും.
തുടർന്നുള്ള വർഷങ്ങളിൽ ഇത് ത്വരിതപ്പെടുന്നു.
ഉപയോഗങ്ങൾ ലെബനൻ പതാക , നടുക്ക് ലെബനൻ ദേവദാരു ഹോർട്ടികൾച്ചറൽ ഉപയോഗം
പാർക്കുകളിലും പൂന്തോട്ടങ്ങളിലും അലങ്കാര വൃക്ഷമായി ലെബനൻ ദേവദാരു വ്യാപകമായി നടുന്നു.
ബ്രിട്ടനിൽ ലെബനാനിലെ ആദ്യത്തെ ദേവദാരു നട്ടത് എപ്പോഴാണെന്ന് അറിയില്ല.
പക്ഷേ ഇത് ഇംഗ്ലീഷ് എഴുത്തുകാരനായ ജോൺ എവ്‌ലിനെ 1662-ൽ റോയൽ സൊസൈറ്റിക്ക് വേണ്ടി അവതരിപ്പിച്ച സിൽവ, ഓർ എ ഡിസ്കോഴ്സ് ഓഫ് ഫോറെസ്റ്റ് ട്രീസ് ആന്റ് ദ പ്രോപഗേഷൻ ഓഫ് ടിമ്പർ എന്ന പ്രബന്ധം രണ്ടുവർഷത്തിനുശേഷം 1664-ൽ ഇത് ഒരു പുസ്തകമായി പ്രസിദ്ധീകരിച്ചപ്പോൾ ദേവദാരു നട്ടത് 1664-ൽ ആകാമെന്ന് അതിൽ പരാമർശിക്കുന്നു.
ബ്രിട്ടനിൽ, ലെബനനിലെ ദേവദാരുക്കൾ ലണ്ടനിലെ ഹൈഗേറ്റ് സെമിത്തേരിയിൽ ഉപയോഗിക്കുന്നതിന് പേരുകേട്ടതാണ്.
സി. ലിബാനി റോയൽ ഹോർട്ടികൾച്ചറൽ സൊസൈറ്റിയുടെ ഗാർഡൻ മെറിറ്റിന്റെ അവാർഡ് നേടി (2017-ൽ സ്ഥിരീകരിച്ചു ).
ഗുണമേന്മയുള്ള വിത്തുകൾ, ആകർഷകമായ മഞ്ഞ നിറം, സുഗന്ധം എന്നിവയ്ക്ക് ദേവദാരു മരം വിലമതിക്കുന്നു.
ഇത് അസാധാരണമായി മോടിയുള്ളതും പ്രാണികളെ നശിപ്പിക്കുന്നതിൽ നിന്ന് പ്രതിരോധിക്കുന്നതുമാണ്.
സി. ലിബാനിയിൽ നിന്നുള്ള വിറകിന് 560 കിലോഗ്രാം / മീ³ സാന്ദ്രതയുണ്ട്.
ഫർണിച്ചർ, നിർമ്മാണം, കരകൗശല വസ്തുക്കൾ എന്നിവയ്ക്കായി ഇത് ഉപയോഗിക്കുന്നു.
തുർക്കിയിൽ , തടി കൊയ്തെടുക്കുന്നതിനും ഏകീകൃത വന പുനരുജ്ജീവനത്തെ പ്രോത്സാഹിപ്പിക്കുന്നതിനും ഷെൽട്ടർവുഡ് കട്ടിംഗും ക്ലിയർകട്ടിംഗ് രീതികളും ഉപയോഗിക്കുന്നു.
ദേവദാരു വൃക്ഷത്തിന്റെ തടികളിൽ നിന്നും കോണുകളിൽ നിന്നുമുള്ള  ദേവദാരു റെസിൻ (സെഡ്രിയ), ദേവദാരു എണ്ണ (സെഡ്രം) എന്നിവ വിലയേറിയ സത്താണ്.
പരിസ്ഥിതിയും സംരക്ഷണവും
നൂറ്റാണ്ടുകളായി, വ്യാപകമായ വനനശീകരണം നടന്നിട്ടുണ്ട്.
യഥാർത്ഥ വനങ്ങളുടെ ചെറിയ അവശിഷ്ടങ്ങൾ മാത്രമേ അവശേഷിക്കുന്നുള്ളൂ.
ലെബനാനിലും സൈപ്രസിലും വനനശീകരണം പ്രത്യേകിച്ച് രൂക്ഷമാണ്.
സൈപ്രസിൽ, 25 മീറ്റർ (82 അടി) വരെ ഉയരമുള്ള ചെറിയ മരങ്ങൾ മാത്രമേ അവശേഷിക്കുന്നുള്ളൂ.
പ്ലിനി ദി എൽഡർ വിശ്വവിജ്ഞാനകോശത്തിൽ അവിടെ 40 മീറ്റർ (130 അടി) ഉയരമുള്ള ദേവദാരുക്കൾ രേഖപ്പെടുത്തിയിട്ടുണ്ട്.
ചരിത്രത്തിലുടനീളം വിവിധ സമയങ്ങളിൽ ലെബനൻ ദേവദാരു സംരക്ഷിക്കാൻ ശ്രമിച്ചിട്ടുണ്ട്.
ആദ്യമായി റോമൻ ചക്രവർത്തിയായ ഹാട്രിയൻ ഒരു സാമ്രാജ്യത്വ വനം സൃഷ്ടിക്കുകയും അതിൽ ആലേഖനം ചെയ്ത അതിർത്തി കല്ലുകൾ കൊണ്ട് അടയാളപ്പെടുത്തുകയും ചെയ്തു.
അതിൽ രണ്ടെണ്ണം അമേരിക്കൻ യൂണിവേഴ്സിറ്റി ഓഫ് ബെയ്റൂട്ടിലെ മ്യൂസിയത്തിലാണ് പ്രദർശിപ്പിച്ചിരിക്കുന്നത് .
മെഡിറ്ററേനിയൻ പ്രദേശത്ത് ദേവദാരുവിന്റെ വ്യാപകമായ വനനശീകരണം നടക്കുന്നുണ്ട്.
തുർക്കിയിൽ , പ്രതിവർഷം 50 ദശലക്ഷത്തിലധികം ദേവദാരുക്കൾ നട്ടുപിടിപ്പിക്കുന്നു.
ഇത് 300 ചതുരശ്ര കിലോമീറ്റർ (74,000 ഏക്കർ) വിസ്തൃതിയുണ്ട്.
ബ്രൗസിംഗ് ആടുകൾ, വേട്ടയാടൽ, കാട്ടുതീ, മരപ്പുഴു എന്നിവയിൽ നിന്ന് സ്വാഭാവിക പുനരുജ്ജീവനത്തിന്റെ പുനഃസ്ഥാപനവും സംരക്ഷണവും സംയോജിപ്പിക്കുന്ന ഒരു സജീവ പരിപാടിയിലൂടെയും ലെബനൻ ദേവദാരു ജനസംഖ്യ വർദ്ധിക്കുന്നു.
ശരിയായ വളരുന്ന സാഹചര്യങ്ങൾ സൃഷ്ടിച്ച് ലെബനീസിന്റെ സ്വാഭാവിക പുനരുജ്ജീവനത്തിന് പ്രാധാന്യം നൽകുന്നു.
ചൗഫ് സിദാർ റിസർവ്, ജാജ് സിദാർ റിസർവ്, ടാനൂറിൻ റിസർവ്, അക്കർ ജില്ലയിലെ അമ്മൂവ, കാം ഷബത്ത് റിസർവ്, ബഷാരിക്കടുത്തുള്ള സീഡർസ് ഓഫ് ഗോഡ് എന്നിവ ഉൾപ്പെടെ കരുതലിന്റെ ഭാഗമായി നിരവധി വനങ്ങൾ ലെബനൻ സംസ്ഥാനം സൃഷ്ടിച്ചിട്ടുണ്ട്.
തൈകളുടെ ഘട്ടത്തിൽ, സി. അറ്റ്ലാന്റിക്കയിൽ നിന്നോ സി. ഡിയോഡാരയിൽ നിന്നോ സി. ലിബാനിയെ വേർതിരിക്കുന്നത് ബുദ്ധിമുട്ടാണ്.
ലെബനനിലെ വനനശീകരണ ശ്രമങ്ങൾ തടയുന്നതിനായി ലെബനാനിലെ ദേവദാരുക്കളാണെന്നും മറ്റ് തരങ്ങളല്ലെന്നും ഉറപ്പുവരുത്തുന്നതിനായി അമേരിക്കൻ യൂണിവേഴ്സിറ്റി ഓഫ് ബെയ്റൂട്ട് ഡിഎൻ‌എ അടിസ്ഥാനമാക്കിയുള്ള തിരിച്ചറിയൽ രീതി വികസിപ്പിച്ചെടുത്തിട്ടുണ്ട്.
രോഗങ്ങളും കീടങ്ങളും
മണ്ണിലും, ഇലകളിലും തണ്ടിലും, സി. ലിബാനിയെ ബാധിക്കുന്ന നിരവധി രോഗകാരികൾ കാണപ്പെടുന്നു.
തൈകൾ ഫംഗസ് ആക്രമണത്തിന് സാധ്യതയുണ്ട്.
ഭക്ഷ്യവിളകൾക്ക് ഗണ്യമായ നാശമുണ്ടാക്കുന്ന ഒരു നെക്രോട്രോഫിക്ക് ഫംഗസായ ബോട്രിറ്റിസ് സിനെറിയ , ദേവദാരു സൂചികളെ ആക്രമിക്കുകയും മഞ്ഞനിറമാവുകയും നിലംപതിക്കുകയും ചെയ്യുന്നു.
നനഞ്ഞ മണ്ണിൽ വളരുന്ന ദേവദാരുക്കളുടെ വേരുകളെ ആക്രമിക്കുന്ന ഒരു ബേസിഡിയോമൈകോട്ട അർമിലേറിയ മെലിയ (സാധാരണയായി തേൻ ഫംഗസ് എന്നറിയപ്പെടുന്നത്) തായ്ത്തടികളുടെയോ മരക്കുറ്റികളുടെയോ അടിയിൽ ഇടതൂർന്ന കൂട്ടം ആയി കാണപ്പെടുന്ന പഴങ്ങളെ ബാധിക്കുന്നു.
ലെബനൻ , തുർക്കി വനങ്ങളിൽ കാണപ്പെടുന്ന ടോർട്രിസിഡേ കുടുംബത്തിലെ നിശാശലഭങ്ങളുടെ ഒരു ഇനമാണ് ലെബനൻ സെഡെർ ഷൂട്ട് നിശാശലഭങ്ങൾ ( പാരാസിൻഡെമിസ് സെഡ്രിക്കോള ); ഇതിന്റെ ലാർവ ഇളം ദേവദാരു ഇലകളും മുകുളങ്ങളും ഭക്ഷണമാക്കുന്നു.
Cedrus libani എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇതും കാണുക ദേവദാരു വനം – പുരാതന മെസൊപ്പൊട്ടേമിയൻ മതത്തിലെ ദേവന്മാരുടെ വാസസ്ഥലമായ ലെബനൻ ദേവദാരു വനം സീഡർസ് ഓഫ് ഗോഡ് – സി. ലിബാനി വനവും ലോക പൈതൃക സൈറ്റും ഇതും കാണുക Cedar Forest – Lebanon cedar forest that was home to the gods in Ancient Mesopotamian religion Cedars of God – an old-growth C. libani forest and World Heritage Site Cedar (disambiguation) അവലംബം ഗ്രന്ഥസൂചിക {{ cite book }} :  CS1 maint: unrecognized language ( link ) {{ cite book }} :  CS1 maint: unrecognized language ( link ) പുറത്തേക്കുള്ള കണ്ണികൾ Cedrus libani - information, genetic conservation units and related resources.
കൽപ്പാത്തി വിശ്വനാഥസ്വാമിക്ഷേത്രം ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ഇംഗ്ലീഷ് വിലാസം https://ml.wikipedia.org/wiki/Sri_Visalakshi_Sametha_Sri_Viswanathaswamy_temple കൽപാത്തി രഥോത്സവം
കേരളത്തിലെ പാലക്കാട് ജില്ലയിലെ കൽപ്പാത്തി ഗ്രാമത്തിൽ, ഭാരതപ്പുഴയുടെ പോഷകനദിയായ കൽപ്പാത്തിപ്പുഴയുടെ കരയിൽ സ്ഥിതിചെയ്യുന്ന ഒരു അറിയപ്പെടുന്ന ശിവപാർവതി ക്ഷേത്രമാണ് കൽപ്പാത്തി ശ്രീ വിശാലാക്ഷീ സമേത വിശ്വനാഥക്ഷേത്രം .